מפרט אחיד לפריט 2.1 ד'

**גז**:

שינועו, למעט שינוע בצנרת, ולרבות מיתקן לשינוע לחץ שלו.

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משטרת ישראל.........................................................................................6**

**פרק 4 - הרשות הארצית לכבאות והצלה (תצהיר).......................................................14**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. רישיון יוצג בעסק במקום נראה לעין.
  6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  9. **ביטול רישיון או פקיעתו**
     1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
     2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
     3. היתר זמני יפקע בנסיבות האמורות בסעיף 2.9.2.
     4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
     5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  10. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  11. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

**מועד תחילתן של ההוראות המפורטות בפרק זה הוא ביום כ"א בתמוז התשפ"א (1 ביולי 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

**סל אמצעי מיגון וטכנולוגיה בהתאם לנספח רמות אבטחה (א, ב, ג). נספח זה נמצא בשערי ידע.**

***מידע כללי***

* 1. **הוראות חוק הנוגעות לעניין**
     1. חוק הגז הפחמימני המעובה, התש"ף-2020.
     2. חוק הגז (בטיחות ורישוי), התשמ"ט-1989.
     3. תקנות הגז (בטיחות ורישוי) (רישוי ספקי גפ"מ), תשע"ט-2018.
     4. צו הגז, (בטיחות ורישוי), (בטיחות החסנה שלמכלים ומכלי מחנאות במחסן גפ"מ ובמחסן עזר).
     5. חוק סמכויות לשם שמירה על ביטחון הציבור, התשס"ה-2005.
  2. **הגדרות**
     1. **"בעל העסק"** -אדם המפעיל את העסק או המבקש להפעיל עסק, לרבות מנהל כאשר העסק הינו בבעלות תאגיד.
     2. **"גז טבעי", "גז"** -תערובת של גזים פחמימניים ולא-פחמימניים המכילה כמרכיב משמעותי גז מתאן (CH4) אשר בטמפרטורה של C°15 ובלחץ אטמוספרי נמצאת במצב צבירה של גז.
     3. **"לחץ גבוה"** - לחץ שמעל 16 בר (bar).
     4. **"לחץ נמוך"** -לחץ של 16 בר (bar) או פחות.
     5. **"גפ"מ"** - גז פחמימני מעובה כהגדרתו בחוק הגז (בטיחות ורישוי) התשמ"ט-1989.
     6. **"מתקן אחסון גפ"מ"** - אתר שבו מאחסנים גפ"מ למטרות מסחריות במכליות כביש, במשאיות חלוקה, במכלי גפ"מ מטלטלים ובמכלי מחנאות, שסך כל קיבולם עולה על 25 טון גפ"מ.
     7. **"מחסן גפ"מ"** - אתר שבו מאחסנים גפ"מ למטרות מסחריות במכליות כביש, במשאיות חלוקה, במכלי גפ"מ מטלטלים ובמכלי מחנאות, שסך כל קיבולם אינו עולה על חצי טון גפ"מ ואינו עולה על 25 טון גפ"מ.
     8. **"מחסן עזר"** - אתר שבו מאחסנים גפ"מ למטרות מסחריות במכלי גפ"מ מטלטלים ובמכלי מחנאות שסך כל קיבולם אינו עולה על חצי טון גפ"מ.
     9. **"עמדת תצוגה ומכירה"** - עמדה בבית מסחר קמעונאי לצורך תצוגה ומכירה של מכלי מחנאות, שסך כל קיבולם אינו עולה על 75 ק"ג גפ"מ.
     10. **"מכל גז מיטלטלים"** - כלי קיבול מיטלטל לאחסון גז.
     11. **"מכל מחנאות"** - מכל מיטלטל שקיבולתו אינה עולה על 6 ק"ג גפ"מ.
     12. **"ערום"** - ערימת מכלים או מכלי מחנאות.
     13. **"מכל נייח"** - כלי קיבול לאחסון גז המותקן באופן קבוע וממולא במקום ההתקנה.
     14. **"חומרים מסוכנים"** - חומרים מתלקחים, נפיצים, רעילים או חומרים כיוצ"ב.
     15. **"נוהל פרופיל המאבטח 90.028.103"** - מפרט הקובע את התבחינים לבעלי תפקידים בתחום האבטחה בעסקים טעוני רישוי ואישור משטרה לפי חוק רישוי עסקים.
     16. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק ותוצאות הבדיקות לגילוי חפצים חשודים.
     17. **"מאבטח מתקדם ב'"** -כהגדרתו "בנוהל פרופיל המאבטח 90.028.103".
     18. **"מנהל ביטחון/ראש משמרת"** - כהגדרתו "בנוהל פרופיל המאבטח 90.028.103".
     19. **"תכנית אבטחה" (תיק פק"מ)** - מסמך המפרט את האמצעים לאבטחת שלום הציבור שיינקטו בעסק לרבות בעלי התפקידים מתחום האבטחה שיוצבו בו, מספרם ואופן פריסתם, מערכות ואמצעים פיסיים ואלקטרוניים המפורטים בנוהל מניפה מס' - 222.028.22 (המסמך מסווג לרמת שמור - למורשים בעלי סיווג מתאים).
     20. **"תיק שטח"** - אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח לכלול את כל הנתונים המפורטים בנוהל מניפה מס' -222.028.19 (המסמך מסווג לרמת שמור - למורשים בעלי סיווג מתאים) ובין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות, מספר חדרים), אמצעי מיגון קיימים (דלתות, שערים, גדרות).
     21. **נספח ב'** - הנחיות שינוע במכליות.
     22. **הבהרה** - בפריטים מקבוצת דלק , גז, תחנות כוח ואנרגיה נכתב בפריטי הרישוי כי אמצעי האבטחה והמיגון שבעלי העסקים נדרשים הינם ע"פ רמות אבטחה של המתקן שנקבעו ע"י מנהל אבטחה משרד האנרגיה.
  3. **סוגי רמות אבטחה :** 
     1. **מתקן רמה א'** - מתקן שפגיעה בו, עלולה לגרום נזק חמור מאוד וממושך שישפיע על מהלך החיים התקין של המדינה, ו/או לגרום לפגיעה נרחבת בחיי אדם ו/או בסמלי שלטון שיגרמו לאובדן תחושת הביטחון ופגיעה מורלית בקרב הציבור.
     2. **מתקן רמה ב'** - מתקן שפגיעה בו, עלולה לגרום לנזק חמור אך לא ממושך ו/או לגרום לפגיעה מוגבלת בחיי אדם שתגרום לאובדן תחושת הביטחון בקרב הציבור.
     3. **מתקן רמה ג'** - מתקן שבפגיעה בו, אין סכנה לגרימת נזק חמור שישפיע על מהלך החיים התקין של המדינה והיקף הפגיעה מבחינת הנפש והרכוש מוגבל מאוד.
  4. **התנאים לקבלת הרישיון**
     1. בעת קבלת החלטה בדבר מתן אישור משטרה לעסק לפי חוק רישוי עסקים או קביעת תנאים לפי חוק זה יובא בחשבון מידע, לרבות מידע פלילי ומודיעיני , הנוגע לבעל הרישיון, לבעל העסק גם אם אינו בעל הרישיון, לבעלי התפקידים בעסק שהינם בעלי השפעה מהותית על העסק, כאשר למידע זה יש השלכה על שלום הציבור, תוצאות הבדיקה יכולות להוות עילה לפסילת הבקשה.
     2. בעל העסק יצרף לבקשה רשימה של כל העובדים בעסק ויציין לצד כל אחד מהם את תפקידו ואת פרטיו האישיים.
     3. בכל אירוע חריג על בעל העסק ו/או מי מטעמו לדווח במידי למשטרת ישראל.
  5. **אבטחה**
     1. בעל העסק ימסור תכנית אבטחה ותיק שטח, התכנית תיכתב על ידי מנהל אבטחה מוסמך, תכנית האבטחה תפרט את אמצעי האבטחה הפיזיים והאלקטרוניים שיוצבו בעסק וכן את בעלי התפקידים בתחום האבטחה שיוצבו בעסק, מספרם ואופן הצבתם לפי תפישת האבטחה, וההנחיות הקבועות בפריט זה.
     2. העסק/המתקן יאובטח על פי תכנית האבטחה כפי שאושרה על ידי קצין אבטחה ורישוי באזור בו ממוקם העסק, עפ"י רמות אבטחה אותן קובע ר' מערך חירום וביטחון משרד האנרגיה והמים (רמה א', ב' או ג'). המסמך יימסר לבעל סיווג בטחוני מתאים בלבד (המנב"ט שכותב את תכנית האבטחה).
     3. מאבטחי העסק יהיו בעלי הכשרה מסוג "מתקדם ב'" וישמרו על כשירות מבצעית כפי שהוגדר ע"י חטיבת האבטחה של משטרת ישראל.
     4. ככלל, יאובטח העסק במתכונת 24/7 365 ימים בשנה. מספר המאבטחים, תפקידיהם וכישוריהם ייקבעו בהתאם לתכנית האבטחה האופרטיבית שתיכתב טרם הפעלת האתר, אך לא תפחת מסד"כ האבטחה שנקבעו בסעיפים 3.7 עד 3.9 במפרט זה.
     5. נותן האישור ו/או קצין משטרה מטעמו, רשאי להורות על שינוי מערך האבטחה בעסק ו/או תגבורו מעבר לאמור לעיל, בכפוף לאישור מחטיבת האבטחה.
  6. **מתקני גז**
     1. יש לדרוש מבעלים של מתקני דלק ואנרגיה (גז) להמציא את הניירות הבאים מרשות הדלק והגז "רישיון לעסוק בשיווק גז ומסמך לגבי כמות הגז המותרת לאחסון בעסק:

1. מתקן המחזיק עד 25 טון יסווג ברמה ג'.
2. מתקן המחזיק מ 25 טון ועד 75 טון יסווג ברמה ב'.
3. מתקן המחזיק מ 75 טון ומעלה יסווג ברמה א'.
   1. **רמה א' - סד"כ בסיסי.**
      1. 1 מנהל אבטחה חמוש - בוגר קורס מנהלי אבטחה ורעינון בתוקף.
      2. 1 ר' משמרת + 2 מאבטחים.
      3. סל אמצעי מיגון וטכנולוגיה בהתאם לנספח רמות אבטחה (א, ב, ג).
   2. **רמה ב' - סד"כ בסיסי**
      1. 1 מנהל אבטחה חמוש - בוגר קורס מנהלי אבטחה ורעינון בתוקף.
      2. 1 ר' משמרת + 1 מאבטחים.
      3. סל אמצעי מיגון וטכנולוגיה בהתאם לנספח רמות אבטחה (א, ב, ג).
   3. **רמה ג' - סד"כ בסיסי**
      1. מוקד מרחוק.
      2. תגובה - סייר רכוב.
      3. סל אמצעי מיגון וטכנולוגיה בהתאם לנספח רמות אבטחה (א, ב, ג).
   4. **התנאים לקבלת הרישיון - שינוע גז, למעט שינועו בצנרת**
      1. **רישיון** - כל נהג המשנע גז טבעי או גפ"מ יהיה בעל רישיון תקף להובלת חומרים מסוכנים.
      2. **כלי הרכב** - שינוע במכליות – בהתאם להנחיות ואישור משרד התשתיות.
      3. **כלי הרכב - שינוע מכלים מיטלטלים**- כלי הרכב המיועד לשינוע גפ"מ במכלים מיטלטלים יחובר למוקד שיאכן את מיקום הרכב בכל עת, כמו כן יימצא אמצעי תקשורת בין הנהג לבין חברת הגז עבורה הוא משנע את המכלים.
   5. **גידור היקפי**
      1. בהתאם לנספח רמות אבטחה (א, ב, ג).
   6. **שערים /כניסות**
      1. בהתאם לנספח רמות אבטחה (א, ב, ג).
   7. **מבנה האבטחה**
      1. בהתאם לנספח רמות אבטחה (א, ב, ג).
   8. **התרעות במבנים רגישים במתקן**
      1. בהתאם לנספח רמות אבטחה (א, ב, ג).
   9. **תאורה ביטחונית**
      1. בהתאם לנספח רמות אבטחה (א, ב, ג).
   10. **מערכת כריזה**
       1. בהתאם לנספח רמות אבטחה (א, ב, ג).
   11. **מערכת מצלמות טמ"ס**
       1. בהתאם לנספח רמות אבטחה (א, ב, ג).
   12. **בדיקות ביטחוניות**
   13. בהתאם לנספח רמות אבטחה (א, ב, ג).
   14. **מוקד בקרה אלקטרונ**י
       1. בהתאם לנספח רמות אבטחה (א, ב, ג).
   15. **רשומה**
       1. בהתאם לנספח רמות אבטחה (א, ב, ג).
   16. **ייחוד פעולות**
       1. לא ינוהל בעסק זה עסק אחר הטעון רישוי, אלא אם ניתן לכך רישיון כדין.
   17. **זיהוי**
       1. בעל העסק וכל עובד בו, יזהה את עצמו בפני שוטר, יציג בפניו וימסור לו רשומות ומסמכים הנוגעים לרישיון העסק ולתנאיו, הכול לפי דרישתו.
   18. **מסירת תנאים**

מוסר התנאים:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח א' - תיק שטח פירוט נתונים**

* 1. שם העסק:
  2. שם בעל העסק:
  3. ייעוד העסק:
  4. מספר טלפון של העסק:
  5. נתוני GPS של מיקום פיזי: ברשת ישראל, רשת גיאוגרפית ורשת UTM.
  6. תאריך כתיבת התיק:
  7. תיאור כללי של העסק:
  8. גודל המתחם:
  9. תכולת אנשים בעסק:
  10. **בעלי תפקידים בעסק**
  11. בעל העסק-טלפון
  12. מנהל העסק – טלפון
  13. אחראי משמרת – טלפון
  14. **אמצעים טכנולוגיים בעסק**
  15. מערכת טמ"ס / מערכת אזעקה / לחצני מצוקה / כספת.
  16. **טלפונים חיוניים**
  17. משטרה 100, מגן דוד אדום 101, מכבי אש 102 , חברת חשמל 103, רשות מקומית 106.
  18. בתי חולים \_\_\_\_\_ (קרובים).
  19. **תיאור סביבת העסק**
  20. מצד דרום: מצד צפון: מצד מזרח:מצד מערב:
  21. **תמונות מגרש היעד**
  22. תמונות היקפיות לשערי העסק (כולל חירום), הגדרות ו/או חומות.
  23. תמונות של החצרות. תמונות מתוך העסק כלפי חוץ, לכיוון שטחים שולטים על המתקן.
  24. **תרשים למבנה**
  25. במידה ולעסק יש מספר מבנים לכל אחד פרוט בנפרד לפי מספר עולה המסומן במגרש העסק.
  26. גיליונות נפרדים לכל קומה.
  27. המרתפים, החל ממרתף תחתון, הקומות העל קרקעיות החל מהכניסה כלפי מעלה כולל הגג וחדרים טכניים על הגג, ובסיום חתכים טיפוסיים.
  28. בכל תרשים קומה תתקיים חלוקה סכמתית לאגפים, מסדרונות, חדרים, חדרי מדרגות, חדרי בטחון, מטבח, חדרים טכניים ועוד. כיתוב הייעוד של כל אגף במרוכז (כגון- משרדים, מחסנים וכד'), ויעוד כל חדר טכני.
  29. סימון כל הדלתות בקשת לאופן הפתיחה ומידת המעבר.
  30. סימון מתקנים מיוחדים בקומה, כגון- חדר שנאים, לוח חשמל, מפסקי חשמל, רכזת כב"ה, רכזות טלפונים ומחשוב, מכלי דלק, בלוני גז, גנראטורים, וכד'.
  31. מקרא, שיכלול את הסימונים לעצמים הבאים- רצפה, תקרה, עמודים, מחיצות, חלונות, סורגים, תקרת תותח, מתזים, גלאי עשן, דלתות, מצלמות ומוניטורים, תאורת חירום.
  32. **דגשים**
  33. **תוקף פק"מ אבטחה – שנתיים.**
  34. **אמצעי מיגון וטכנולוגיה בהתאם לנספח רמות אבטחה ( א. ב , ג ), נספח זה ברמת שמור נמצא בשערי ידע.**

**נספח ב' - שינוע במכליות**

1. כלי הרכב המיועד לשינוע גז טבעי או גפ"מ יחובר למוקד מבצעי שמנהל מערכת שליטה ובקרה עבור חברת ההובלה ומקושר דרך איכון לכל כלי הרכב שברשותה.
2. המוקד יאכן את כלי הרכב בזמן פעילותם ויוודא קבלת נתוני איכון מכל רכב.
3. במידה ומוקד הבקרה נותן שירות עבור כמה בעלי רישיון, הוא יידע להבחין בין כלי הרכב של כל אחד מהם באמצעות זיהוי ברור.
4. המוקד ישמור במאגר זיכרון ממוחשב את המיקום הגיאוגרפי והפרמטרים ההכרחיים של כל הובלה למשך שנה לפחות ויידע להציגם על פי דרישה.
5. למוקד תהיה יכולת לקלוט בזמן אמת ולתעד את ההתראות הבאות:
   1. הפעלת לחצן מצוקה;
   2. ניסיון התנעה שלא באמצעות קודנית אישית של הנהג;
   3. חריגה מאזור נסיעה מתוחם ("גדר וירטואלית");
   4. הפעלת חיישן תאונה;
   5. פתיחת דלת בעת תנועת הרכב;
6. המוקד יידע לדווח לגורמי החירום וההצלה.
7. עם קבלת התראה בעמדת השליטה מכלי רכב המחובר למוקד, או באמצעות דיווח בערוץ אחר יפעל המוקד כך:
8. ייצור מיד קשר עם הנהג ולא יאוחר מ- 5 דקות מרגע קבלת ההתראה;
9. יקבל הסבר מהנהג על סיבת החיווי וישלול התרחשות חריגה;
10. כאשר אין למוקדן די אינדיקציות כדי לשלול התרחשות חריגה עליו לבקש מהנהג לבצע בדיקות נוספות ששוללות אירוע או חשש לאירוע;
11. היה והנהג אינו שולל אירוע או חשש לאירוע, או אינו עונה תוך 5 דקות, או שיש אינדיקציה אחרת לפעילות עוינת - המוקד ידווח לחברת ההובלה ולמוקד משטרת ישראל על אירוע חירום וימסור את האיכון האחרון של כלי הרכב ואת מהות ההתראה.

**פרק 4 - הרשות הארצית לכבאות והצלה**

**גז: שינועו, למעט שינוע בצנרת, ולרבות מתקן לשינוי לחץ שלו ואשר עונה על תנאי "אישור על יסוד תצהיר", בהתאם לצו רישוי עסקים (עסקים טעוני רישוי), התשע"ג-2013 (מתקנים לא מאוישים**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם;**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012, והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן - החוק), והתקנות על פיו.
   2. **הגדרות**
      1. **"ברז כיבוי אש"** - ברז לכיבוי אש המתאים לתקן ישראלי ת"י 448 "הידרנט לכיבוי אש" על חלקיו, לפי פירוט הקטרים הבאים:
3. "2 על זקף בקוטר "2.
4. "2\*2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. "3\*2 על זקף בקוטר "4.
8. "4 על זקף בקוטר "6.
9. "3\*2 על זקף בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס מחוץ למבנה אחרי מד המים של הנכס והמחובר לרשת המים העירונית או למאגר מים ומשאבות.
     2. **"ברז כיבוי אש עירוני"** - ברז כיבוי אש הממוקם מחוץ לתחום הנכס לפני מד המים של הנכס והמחובר לרשת המים העירונית.
     3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מיטלטלים - תחזוקה |
| תקינות מערכת החשמל ותאורת חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תחזוקה מערכת גילוי אש בהתאם לתקן ישראלי ת"י 1220 חלק 11 מערכות גילוי אש - תחזוקה | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |

* + 1. "**גז טבעי**", "**גז טבעי נוזלי**", "**גט"ן**" - כמשמעותם בחוק משק הגז הטבעי, התשס"ב-2002.
    2. **"מתקןPRMS** " **(Pressure Reduction & Metering Station)** - מתקן מנייה והפחתת לחץ של גז טבעי.
    3. "**נותן אישור**" - לעניין פרק זה, עובד רשות הכבאות וההצלה שהוסמך לכך על ידי השר לביטחון פנים.
    4. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:

1. מניעת דליקות והתפשטותן
2. כיבוי דליקות, צמצום נזקיהן והקלת פעולות לכיבוי דליקות
3. מילוט וחילוץ לכודים והקלת פעולות למילוטם ולחילוצם
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
   * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     2. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
   1. **כללי**
      1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך כדי נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין, ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס, ובכל מקום שבו יש התייחסות במפרט לדרישות הנוגעות לבטיחות אש בעסק, הן יבואו נוסף לדרישות תקנות אלו.
      4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
      5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק או מי שמונה מטעמו לעסוק בתחום זה, מחויב להכיר את דרישות התקן ולוודא שתתקיים התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה
7. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
8. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם נותן האישור נתן הוראות נוספות - גם בהתאם להוראות אלו.
   * 1. תיקון הוראות הנציב שאליהן מפנה מפרט זה יחול על העסק בהתאם להוראות סעיף 7ג4 לחוק.
   1. **שילוט**
      1. במבני עסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק לא נראה באופן ברור.
      2. הכיתוב על השלטים יהיה בגוון לבן על גבי רקע ירוק. גובה האותיות יהיה 15 סנטימטרים לפחות ועוביין יהיה 15 מילימטרים לפחות. המרווח בין האותיות יהיה 1 סנטימטר לפחות.
      3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
   2. **דרכי גישה**
      1. דרכי הגישה לעסק תהיינה פנויות מכל מכשול, בכל עת.
   3. **אספקת מים (כולל ברזי כיבוי)**
      1. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4, בהתאם לתקן ישראלי ת"י 448 הידרנט לכיבוי אש חלק 1 וחלק 3 ליד המבנה, לעניין זה ברז כיבוי אש עירוני במרחק של עד 120 מ' מהמבנה ייחשב לצורך העניין ברז מן המניין, ואין לדרוש ברזים נוספים.
   4. **ציוד כיבוי**
      1. בעסק ששטחו עד 200 מ"ר, יותקן גלגילון כיבוי אש עם זרנוק בקוטר "3/4 ומזנק צמוד כך שייתן מענה לכיסוי כל שטח העסק. תשתית הצינורות לגלגילון תהיה ממתכת.
      2. בעסק ששטחו מעל 200 מ"ר, תותקנה עמדות כיבוי אש כך שיתנו מענה לכיסוי כל שטח העסק.
      3. כל אחת מעמדות הכיבוי תכיל:
9. ברז כיבוי בקוטר "2.
10. 2 זרנוקים בקוטר "2 באורך 15 מ' כל אחד.
11. מזנק בקוטר "2.
12. גלגילון עם צינור בקוטר "3/4 עם מזנק צמוד.
13. מטפה כיבוי מסוג אבקה יבשה במשקל של 6 ק''ג.

הציוד יאוחסן בארון שמידותיו לא יפחתו מ: גובה 120 ס''מ, רוחב 80 ס''מ, ועומק 30 ס''מ. על הארון יותקן שלט פולט אור שבו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה במשקל של 6 ק''ג, ביחס של מטפה אחד על כל 200 מ"ר, וזאת נוסף למטפי הכיבוי שנדרש להציב בעמדת כיבוי (אם נדרש). אחד המטפים יוצב בקרבת לוח החשמל.
    3. בדיקת מטפי הכיבוי ותחזוקתם תתבצע לפי האמור בתקן ישראלי ת"י 129 חלק 1 מטפים מיטלטלים: תחזוקה.
    4. ציוד הכיבוי יהיה נגיש וזמין ויוחזק במצב תקין, בכל עת.
  1. **מערכת גילוי אש ועשן**
     1. בחדר הבקרה של מתקן PRMS תותקן מערכת גילוי אש ועשן על פי תקן ישראלי ת"י 1220, חלק 3 מערכות גילוי אש: הוראות התקנה ודרישות כלליות.
     2. מערכת גילוי אש ועשן תתוחזק במצב תקין, בכל עת.
     3. בדיקת מערכת גילוי האש והעשן תתבצע על פי תקן ישראלי ת"י 1220 חלק 11 מערכות גילוי אש - תחזוקה. העתק מתעודת הבדיקה שתיערך לפי נספח ג' לתקן הנ"ל, יוגש לנותן האישור.
  2. **מערכת כיבוי בגז**
     1. בחדר הבקרה של מתקןPRMS תתוכנן ותותקן מערכת כיבוי אוטומטית בגז על פי תקן ישראלי ת"י 1597 מערכות כיבוי אש אוטומטיות בגז כיבוי (להלן - מערכת כיבוי בגז).
     2. מערכת הכיבוי בגז תתוחזק במצב תקין, בכל עת.
     3. בדיקת ותחזוקת מערכת הכיבוי בגז תתבצע על פי תקן ישראלי ת"י 1597 מערכות כיבוי אש אוטומטיות בגז כיבוי.
  3. **מערכת החשמל** 
     1. בלוחות חשמל הממוקמים בעסק, לרבות לוחות חשמל הנמצאים בחצר העסק, יותקנו המערכות הבאות:

1. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
2. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח חשמל ממקור ההזנה.
3. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
4. על אף האמור סעיף 4.10.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
5. הוא עומד בתקן ישראלי ת"י 61439 חלק 2 לוחות מיתוג ובקרה למתח נמוך: לוחות הספק לוחות מיתוג ובקרה למתח נמוך: לוחות הספק.
6. מותקן בו גלאי עשן.
7. מותקנת בו מערכת ניתוק לוח חשמל ממקור הזנה.
8. הוא נמצא באזור כיסוי של מערכת כיבוי אוטומטית.
   * 1. מערכת גילוי האש והעשן המותקנת בלוח החשמל תותקן על פי תקן ישראלי ת"י 1220 חלק 3 מערכות גילוי אש: הוראות התקנה ודרישות כלליות.
     2. מערכת הכיבוי האוטומטית היבשה המותקנת בלוח החשמל תותקן על פי תקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
     3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
     4. מתקן PRMS יחובר להארקה בהתאם לדרישות חוק החשמל.
     5. מערכת גילוי אש ועשן המותקנת בלוח החשמל תתוחזק במצב תקין, בכל עת.
     6. מתקני החשמל בעסק ייבדקו באופן תקופתי ועל פי כל דין.
   1. **תיק מפעל**
      1. בעל עסק ישמור עותק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
      2. בעל העסק ישמור את תיק המפעל לפי העניין, מעודכן בכל עת.
      3. בעל העסק ישמור עותק תיק מפעל לפי העניין, מעודכן לפחות אחת לשנה קלנדרית.
      4. בעל העסק יעדכן את עותק תיק המפעל לפי העניין, בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
   2. **אישורים** 
      1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק את עמידת העסק בדרישות לעיל:
9. אישור גורם מוסמך שמטפי הכיבוי הקיימים בעסק נבדקו בהתאם לתקן ישראלי ת"י 129 חלק 1, מטפים מיטלטלים - תחזוקה, ונמצאו תקינים.
10. אישור גורם מוסמך כי מערכת החשמל המותקנת במקום נבדקה ונמצאה תקינה בהתאם לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום (אם קיים), לתקינותו וכן טבלה המפרטת את מיקום לוחות החשמל, מספרם ואת גודל האמפר של כל לוח.
11. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220 חלק 11 מערכות גילוי אש - תחזוקה.
12. אישור גורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
    1. **נספחים**
       1. את פרסומי הרשות הארצית לכבאות והצלה כולל תיקיית טפסים אחידים לאישורים אפשר למצוא באתר הרשות הארצית לכבאות והצלה ולהורידם ממנו.